alexandrainst/scandi-wiki huggingface dataset:
Grønlands Nationalmuseum og Arkiv

Grønlands Nationalmuseum og Arkiv (grønlandsk: Nunatta Katersugaasivia Allagaateqarfialu – NKA) er en grønlandsk institusjon som driver et museum og et sentralt arkiv for å samle og tilgjengeliggjøre historiske dokumenter. NKA ligger i Grønlands hovedstad, Nuuk (Godthåb).

Museet
Museet ble startet på midten av 1960-tallet, og var det første museet på Grønland. Utstillingene her inneholder både innsamlede gjenstander, gjenstander fra utgravninger på Grønland, og gjenstander som er overført fra Danmarks Nationalmuseum i København. 

I tillegg til å være et museum med utstillinger arbeider også museet med arkeologiske utgravninger, og huser det sentrale registeret over fredede bygninger og fortidsminner på Grønland. De bidrar også innen naturfredning og byplanlegging. 

Samlingene dekker hele Grønlands 4-5 000 år gamle historie, og har følgende utstillinger;
 Inuittene (Saqqaq, Independence I, Independence II, Dorset og Thulekulturen)
 Nordboerne 
 Gustav Holm-samlingen – fra en ekspedisjon på 1880-tallet (Konebådsekspeditionen)
 Polareskimoer omkring 1900
 Kajakker – den eldste fra 1700-tallet
 Kunst og kunsthåndverk – både tidlig og nyere kunst
 Fotosamling - bilder fra hele landet

Arkivet
Det grønlandske Landsarkivet ble slått sammen med Landsmuseet i 1991. Arkivet samler og tilgjengeliggjør både private og offentlige dokumenter. Dokumentene mottar de fra offentlige myndigheter, skoler, kommuneråd m.m. Dermed kan publikum finne historisk informasjon, drive slektsgransking, m.m. 

Svært mange av Sydgrønlands gamle arkiver gikk tapt i 1959, da båten «Hans Hedtoft» gikk ned. Likevel er mengden dokumenter anseelig; pr 1. januar 2006 bestod arkivet av 2.311 hyllemeter med arkiver. De eldste er fra 1733.

Eksterne lenker
 

Museer på Grønland
Museer etablert i 1960-årene
1960-årene på Grønland
Navaren

Navaren er ei bygd i Målselv kommune i Troms og Finnmark. Navaren ligger ytterst i Aursfjorden, på østsida av den smale Målsneshalvøya. En kommunal vei går over eidet til Fylkesvei 854 ved Målsnes på vestsida av halvøya. Grunnkretsen Navaren hadde 28 innbyggere per 1. januar 2017.

Referanser 

Bosetninger i Målselv
Bygder og grender i Troms og Finnmark
Blessing Kaku

Blessing Kaku (født 5. mars 1978 i Ughelli i Delta State) er en nigeriansk tidligere landslagsspiller i fotball som har spilt for fire israelske, tre belgiske, to nigerianske, to engelske og en østerriksk klubb. Han spilte sist for Enosis Neon Paralimni frem til 2009. 

Kaku har spilt to landskamper for , og han var også i troppen til Nigeria som deltok i Sommer-OL 2000 i Sydney.

Kilder 
 Mortimer, Gerald (2006): DERBY COUNTY The Complete Record (side 161). Breedon Books Publishing, Derby. ISBN 1-85983-517-1

Eksterne lenker 
 

Nigerianske fotballspillere
Deltakere for Nigeria under Sommer-OL 2000
Fotballspillere under Sommer-OL 2000
Fotballspillere for RWD Molenbeek
Fotballspillere for KRC Genk
Fotballspillere for Hapoel Be'er Sheva FC
Fotballspillere for FC Ashdod
Fotballspillere for Bolton Wanderers FC
Fotballspillere for Derby County FC
Fotballspillere for Maccabi Tel Aviv FC
Fotballspillere for Maccabi Petah Tikva FC
Fotballspillere for Enosis Neon Paralimni FC
Personer fra Delta State
Fødsler i 1978
Regjeringsparken

Regjeringsparken er en liten park på Johan Nygaardsvolds plass i Oslo sentrum avgrenset av Akersgata og tre bygninger i Regjeringskvartalet: høyblokka, Y-blokka og Finansdepartementet (gamle regjeringsbygning).

Parken består av en lindeallé, et stort buet vannspeil på hver side av alléen, noen store trær langs Finansdepartementet, og et gulv av steinheller i ulike farger som danner mønstre. Lindealléen førte fra tidlig på 1800-tallet fra gaten til Rikshospitalet som inntil 1883 lå her i det daværende Empirekvartalet.

Parken er utformet av arkitektfirmaet Lunde & Løvseth etter en konkurranse i 1990 og ble åpnet i 1996.

Litteratur 
 Geir Thomas Risåsen: Staten bygger. Oslo, Forlaget Press / Statsbygg, 2003, side 43

Eksterne lenker 
 
 Flyfoto, med kartmulighet

Parker i Oslo
Oslo sentrum
Vesterfjell

Vesterfjell er ei bygd i Senja kommune i Troms og Finnmark fylke. Bygda ligger på en haug på Senjas innland, like vest for Storvatnet. Vesterfjell har i overkant av 100 innbyggere.

Fylkesvei 860 passerer like sør for Vesterfjell, og skiller bygda fra grenda Ottemoen. Fra Vesterfjell er det bilvei 7 km til Vangsvik og 20 km til nærmeste by, Finnsnes. Bygda har postadresse 9304 Vangsvik. Vesterfjells skolebarn tilhører Vikstranda skole i Vangsvik. Inntil 2010 var det 1.-4.-skole på Øverbotn, like ved Vesterfjell.

Øverbotn grunnkrets
Vesterfjell, sammen med Ottemoen, utgjør majoriteten av bebyggelsen i Øverbotn grunnkrets. Eneste bygd utenom disse er Torsmoen ved Trollbuvatnet. På Torsmoen ligger Senja camping, som har utendørs badebasseng. Selve stedet Øverbotn, hvor den tidligere skolen ligger, hører imidlertid ikke til Øverbotn grunnkrets, men til Tranøybotn. Grunnkretsen dekker et areal på 20,02 km².

Grunnkretsen tilhører Delområde Tranøy, og grenser i nordvest til Sørli, i sørvest til Tranøybotn, i sørøst til Vikstranda, i øst til Solli, i nordøst til Stormo og i nord til Høgli/Grønli.

Innbyggertall i grunnkretsen:

Bosetninger i Senja kommune
Bygder og grender i Troms og Finnmark
Synzygus

Synzygus formidler veiledningstjeneste, sjelesorg eller forebyggende tiltak for medarbeidere, ledere, misjonærer og arbeidere i menigheter tilknyttede organisasjoner og tiltak i norske frikirker. Målsetningen er «å frigjøre liv til tjeneste!»

Synzygus er et tilbud om arbeidsveiledning for å møte slitasje og påkjenninger som kan komme i den tjenesten, men samtidig  et tilbud om hjelp i krisesituasjoner. Synzygus ønsker å ha en beredskapsplan for krisehåndtering.

Marit Landrø har fra starten av hatt fast ansettelse som daglig leder. Synzygus ble etablert i 1998, og er et fellestiltakene i regi av den norske pinsebevegelsen.  Virksomheten er tilknyttet ressurs- og kompetansesenter ved Filadelfia Oslo. Pinsebevegelsen i Norge har hundrevis av frivillige, et stort antall ansatte og flere hundre menighetsledere og forkynnere, en stor misjonærstab og fellestiltak og skoler med mange ansatte.

Virksomhetens økonomi utgjøres av inntekter av kursvirksomhet og bidrag fra norske pinsemenigheter og andre fellestiltak.

Kilder 
 – Synzygus

Eksterne lenker 
 www.synzygus.no – Synzygus

Pinsebevegelsen i Norge
Organisasjoner etablert i 1988
Turbojugend

Turbojugend er den internasjonale fanklubben til det norske punkbandet Turboneger. Medlemmene av Turbojugend kan gjenkjennes på sine spesiallagde denimjakker (også kalt «kutte») med Turboneger-logoen og «Turbojugend [avdelingsnavn]» trykket på baksiden. Logoen til Turbojugend Oslo kan ses på nesten alle albumene Turboneger har laget.

Det er over 2300 avdelinger i verden, og alle avdelingene har aktive medlemmer.

Verdens Turbojugend-dager 
En gang i året, vanligvis 8.–9. september, møtes Turbojugend-medlemmer fra hele verden i St. Pauli, Hamburg, Tyskland for å feire seg selv, Turboneger og punk rock generelt. Denne to dager lange festivalen blir kalt Welt Turbojugend Tage (norsk: Verdens Turbojugend-dager.) Det er konserter og møter på forskjellige klubber og barer.

Welt Turbojugend Tage 5
17. og 18. juli 2009 ble Welt Turbojugend Tage 5 arrangert. Konsertene var på Knust.

Welt Turbojugend Tage 4
Welt Turbojugend Tage 4 ble arrangert i St. Pauli den 18. og 19. juli 2008.

Konsertene var på utestedet Knust som ligger i nærheten av Millerntor stadion.

Fredag 18.
Sewer Rats (Köln) 
Denim Demons (TJ Moseltal) 
Dampfmaschine (TJ Dampfnudel)

Lørdag 20.
Boozed (TJ Bramsche)
The Carburetors (Oslo)
Electric Eel Shock (TJ Osaka)
The Other (TJ Opladen)

Band 
Selv om Turbojugend egentlig er en Turboneger-fanklubb, støtter de også andre band. Noen av disse er:

 Silver
 Peter Pan Speedrock
 The Turbo A.C.'s
 Trashcan Darlings
 The Dogs

Turbojugend Oslo 
Turbojugend Oslo blir sett på som den største Turbojugend-avdelingen i verden, sammen med Turbojugend St. Pauli. En av hovedgrunnene til dette er at logoen til Turbojugend Oslo finnes på omtrent alle albumene til gruppa. Det er mange ikke-medlemmer som ser ut som medlemmer av Turbojugend Oslo. Grunnen til dette er at Turbojugend Oslos jakker kan kjøpes på internett av alle, også om de ikke er medlemmer. Den eneste måten å se forskjellen på en ekte Turbojugend Oslo-jakke og en generisk jakke, er at den generiske ikke har medlemsnavnet på siden av jakka.

Eksterne lenker 
 Offisiell side til Turbojugend Oslo 
 Offisiell side til Turbojugend
 Offisiell Turboneger/Turbojugend-side

Fanklubber
Alex Salmond

Alexander Elliot Anderson Salmond (født 31. desember 1954 i Linlithgow) er en skotsk politiker. Han var førsteminister i Skottland mellom 2007 og 2014. Salmond var leder for Scottish National Party (SNP), og representerte Gordon i det skotske parlamentet..

Han har hatt sitt eget talkshow, The Alex Salmond Show, på den russiske statskringkasteren Russia Today siden 2017.

I 2018 meldte han seg ut av SNP.

I januar 2019 ble han pågrepet av Police Scotland og siktet for 14 seksuelle overgrep og voldtektsforsøk.

Han ble frifunnet på alle anklagepunktene 23. mars 2020.

Referanser

Eksterne lenker 
 
 
 

Skottlands førsteministre
Personer fra West Lothian
Separatister
Seltin

Seltin er et registrert varemerke for Cederroth for et mineralsaltprodukt som inneholder 50 % mindre natrium enn vanlig havsalt. Produktet markedsføres som et alternativ for de som ønsker å begrense inntaket av natrium. Produktet har vært på markedet siden 1980 og selges gjennom dagligvareforretninger.

Seltin produseres i Sverige.

På grunn av det lave innholdet av natriumklorid, kan Seltin ikke brukes til graving eller konservering. På grunn av det høye innholdet av kalium må personer som har nyresvikt, eller som bruker visse hjerte- eller blodtrykksmedisiner, ikke bruke Seltin.

Referanser 

Matingredienser
Varemerker
Kjetil Almenning

Kjetil Almenning (født 26. juni 1979 på Vereide i Gloppen kommune) er en norsk kordirigent og sanger. Han ble i 2009 ny domkantor i Bergen, og etterfølger Magnar Mangersnes som har innehatt stillingen i 38 år.

Almenning gikk på Firda videregående skole fra 1995 til 1998. Han har bachelorgrad i kirkemusikk fra Norges musikkhøgskole og diplomeksamen i kordireksjon fra Kungliga Musikhögskolan i Stockholm. Almenning var kunstnerisk leder og dirigent for det norske vokalensemblet  Ginnungagap fra 2001 til 2005, dirigerte Vestoppland Kammerkor fra 2003 til 2005 og var dirigent for Norges ungdomskor 2004 – 2005. Høsten 2007 overtok Almenning stillingen som dirigent for kammerkoret Ensemble 96. Som sanger har Almenning arbeidet med ensembler som Det norske solistkor, Barents International Chamber Choir, Eric Ericsons Kammarkör og Radiokören. 

I 2009 ble Almenning tildelt Eric Ericson Award.

Almenning ble nominert til Grammy-prisen for 2011 i kategorien Best Choral Performance for platen «Kind», innspilt sammen med kammerkoret Ensemble 96 og utgitt på musikkmerket 2L. Platen ble også nominert i kategorien Best Surround Album (produsent og tekniker Morten Lindberg).

I 2012 innstiftet Almenning Bergen kirkeautunnale, en festival for musikk og kirkekunst, som finner sted fem dager rundt Allehelgensdag hvert år, med en rikt spektrum av konserter, debatter, seminarer, o.l.

Se også 
 Liste over kjente personer fra Gloppen kommune
 Liste over kjente elever ved Firda videregående skole

Referanser

Eksterne lenker 
 Bergen Domkor 

Norske dirigenter
Norske sangere
Personer fra Gloppen kommune
Paul Pilgrim

Paul Harry Pilgrim (født 26. oktober 1883 i New York City, død 8. januar 1958 i White Plains, New York) var en amerikansk friidrettsutøver.

Han deltok i OL 1904 som ble arrangert i St. Louis i USA. I finalen på 800 meter kom han på sjetteplass. Deretter deltok han i lagøvelsen i terrengløp over 4 engelske mil, der det amerikanske laget gikk til topps. 

Pilgrim kunne feire sine største triumfer under ekstralekene 1906 i Athen. Under disse jubileumslekene vant han gull på 400 meter, foran briten Wyndham Halswelle og australieren Nigel Barker. Han vant også 800 meter, foran landsmannen Jim Lightbody, mens Wyndham Halswelle tok bronsemedaljen på denne distansen.

I 1908 deltok han i sitt tredje OL i London, men ble slått ut i forsøksheatet på 400 meter.

OL-medaljer 
 1904  St. Louis -  Gull i friidrett, 4 miles lagløp  USA
 (1906  Athen -  Gull i friidrett, 400 meter)
 (1906  Athen -  Gull i friidrett, 800 meter)

Referanser

Eksterne lenker 
 

Mellomdistanseløpere fra USA
Sprintere fra USA
Olympiske mestere for USA
Medaljevinnere under Sommer-OL 1904
Deltakere for USA under Sommer-OL 1904
Friidrettsutøvere under Sommer-OL 1904
Medaljevinnere under Sommer-OL 1906
Deltakere for USA under Sommer-OL 1906
Friidrettsutøvere under Sommer-OL 1906
Personer fra New York City
Fødsler i 1883
Dødsfall i 1958
Japansk sjølyng

Japansk sjølyng er en rødalge som opprinnelig kommer fra det nordlige Stillehavet, men som ble registrert i Nederland for første gang i 1994 og på Vestlandskysten i 1996.
Den er også registrert i Sverige, Spania og Frankrike.

Den blir 30 cm høy og lever på opptil 42 meters dyp. 
Små fragmenter av algen har stor evne til å vokse.
Japansk sjølyng har stor toleranse for temperatur og salinitet. Den kan overleve temperaturer mellom 0 og 30 grader celsius. Optimale forhold er 19-25 grader og en salinitet på 30 psu.

Den kan lett forveksles med Heterosiphonia plumosa, og kan også ligne på Brogniartella byssoides eller Bonnemaisonia asparagoides.

Eksterne lenker 
 
   The newly introduced species Heterosiphonia japonica Yendo (Dasyaceae, Rhodophyta): geographical distribution and abundance at the Norwegian southwest coast
  Vegetative reproduction in “Heterosiphonia japonica” (Dasyaceae, Ceramiales, Rhodophyta), an introduced red alga on European coasts
  Effects of temperature and salinity on growth, reproduction and survival in the introduced red alga Heterosiphonia japonica (Ceramiales, Rhodophyta)

Alger
Høyrisikoarter på fremmedartslista
Nargaroth

Nargaroth er et tysk enmanns black metal-band, dannet av vokalisten Kanwulf, som egentlig heter René Wagner.

Historie 
Nargaroth ble dannet av Kanwulf i 1989, men grunnet sin nære venns død startet han ikke å publisere musikk før i 1999.

Diskografi 
 Orke demo (1991) 
 Herbstleyd demo (1993) 
 Herbstleyd (1999) 
 Amarok (2000) 
 Fuck Off Nowadays Black Metal demo (2000) 
 Black Metal ist Krieg (2001) 
 Rasluka Pt.II (2002) 
 Geliebte des Regens (2003) 
 Crushing Some Belgian Scum (live) (2004) 
 Rasluka Pt.I (2004) 
 Prosatanica Shooting Angels[1] (2004) 
 Nargaroth/Sarvari (2007) 
 Semper Fidelis (2007) 

Et av hans mest kjente verker er albumet Black Metal Ist Krieg (Svartmetall er krig)

Eksterne lenker 
 
 Nargaroths uoffisielle webside: 
 Nargaroths offisielle webside: 

Tyske black metal-band
Band etablert i 1989
Carlos I. Noriega

Carlos Ismael Noriega (født 8. oktober 1959 i Lima, Peru) er en amerikansk tidligere NASA-astronaut. Han har deltatt på to ekspedisjoner med romferge; én romferd til Den internasjonale romstasjonen og én til Mir. Han har totalt tilbragt over 20 dager i verdensrommet, og har gjennomført tre romvandringer totalt. Han pensjonerte seg som astronaut i januar 2005.

Romferder

EVA 
  STS-97 – 3 romvandringer 
 3. desember 2000: 7 t 33 m – 
 5. desember 2000: 6 t 37 m – 
 7. desember 2000: 6 t 37 m –

Hedersbevisninger 
 Defense Superior Service Medal
 Defense Meritorious Service Medal
 Air Medal with Combat Distinguishing Device
 Air Medal (Strike Flight Award)
 Navy Achievement Medal
 NASA Space Flight Medal, 2

Bilder

Bakgrunn 
Noriega har peruansk familiebakgrunn.

Eksterne lenker 
 Carlos I. Noriega NASA bio, February 2004.
 Spacefacts biography of Carlos Noriega, July 31, 2006.

Offiserer i U.S. Marine Corps
Astronauter fra USA
Romferge-programmet
Shuttle-Mir-programmet
ISS-programmet
Romvandring
Peruansk-amerikanere
Personer fra Lima
Fødsler i 1959
STS-92

STS-92 er benevnelsen på en romferd med den amerikanske romfergen Discovery. Det var den 100. ferden totalt for romferge-programmet.

Mannskap 
 Brian Duffy, Commander 
 Pamela A. Melroy, Pilot 
 Koichi Wakata, Mission Specialist 
 Leroy Chiao, Mission Specialist
 Peter J.K. Wisoff, Mission Specialist
 Michael E. Lopez-Alegria, Mission Specialist
 William S. McArthur, Mission Specialist

Høydepunkter fra ferden 
På STS-92 ble Z1_truss og PMA-3 montert på ISS etter fire romvandringer, med 4 ulike astronauter. Z1_truss ble brukt som en midlertidig montasje-sted for «P6 truss and solar array», som skulle monteres på den påfølgende romfergeturen til ISS, STS-97. Selv om Z1 ikke er en del av hovedstrukturen, er Z1-truss den første delen på ISS, som satte malen for fremtidige montasjer. Det inneholder ulike typer ustyr, elektrisk kabling, gyroskop, plasma-kontaktorer som skal hjelpe med statisk elektrisitet. Den er uten trykk, men inneholder to tilkoblingsporter for lett tilkobling av datakommunikasjon. En blir brukt til å forbinde Z1 med Unity. PMA-3 ble også koblet til Unity-modulen.

Dokking med ISS
Dokket til ISS: 13. oktober 2000 17:45:10 UTC
Frakoblet fra ISS: 20. oktober 2000 15:08:39 UTC
Tid tilkoblet: 6 dager 21 timer 23 minutt 29 sekund

Romvandringer
Fire romvandringer (EVA) ble gjennomført mens Discovery var koblet sammen med ISS.

EVA Nr. 1 
Varighet: 6 t 28 m
Dato: 15. oktober 2000
Utført av: Chiao og McArthur
Planlagt oppdrag: 
EVA Nr. 2 
Varighet: 7 t 07 m
Dato: 16. oktober 2000
Utført av: Lopez-Alegria og Wisoff
Planlagt oppdrag: 
EVA Nr. 3 
Varighet: 6 t 48 m
Dato: 17. oktober 2000
Utført av: Chiao og McArthur
Planlagt oppdrag:
EVA Nr. 4 
Varighet: 6 t 56 m
Dato: 7. desember 2000
Utført av: Lopez-Alegria og Wisoff
Planlagt oppdrag:

Bilder

Se også 
Den internasjonale romstasjonen
Liste over byggingen av ISS
Liste over bemannede romferder til ISS
Liste over besøkende til Den internasjonale romstasjonen

Eksterne lenker 
 NASA mission summary

Romfergeoppdrag
ISS-ferder
Romutforskning i 2000
Qeqertaq

Qeqertaq (grønlandsk for Øya) er en bygd i Avannaata kommune på vestkysten av Grønland. Qeqertaq hadde 113 innbyggere i 2018.

Qeqertaq ligger ca. 90 km nord for Ilulissat, på sydvestspissen av en liten øy innerst i Diskobukten. 

Bygden ble grunnlagt i 1830 og hadde pr. 2005 189 innbyggere. Bygden har én skole: Qeqertaq skole.

Referanser

Eksterne lenker
 Historiske bilder fra Qeqertaq
 Bilde fra Qeqertaq skole
 Kaien i Qeqertaq
 Hus i Qeqertaq, med isbre i bakgrunnen

Bosetninger på Grønland
Gary Caldwell

Gary Caldwell, (født 12. april 1982 i Stirling, Skottland) er en skotsk fotballspiller som har spilt for både Hibernian og Celtic i Scottish Premiership og Wigan i Premier League. Per 23. mai 2016 er han manager for Wigan Athletic.

Caldwell har scoret to mål på 25 landskamper for .

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Newcastle United FC
Fotballspillere for Darlington FC
Fotballspillere for Hibernian FC
Fotballspillere for Coventry City FC
Fotballspillere for Derby County FC
Fotballspillere for Celtic FC
Fotballspillere for Wigan Athletic FC
Fotballtrenere for Wigan Athletic FC
Fotballtrenere for Chesterfield FC
Fotballtrenere for Partick Thistle FC
Personer fra Stirling by
Nakensnegler

Actinocyclidae
 Aegiridae
 Aeolidiidae
 Aldisidae
 Antiopellidae
 Aranucidae
 Archidorididae
 Arminidae
 Asteronotidae
 Babakinidae
 Bathydorididae
 Bornellidae
 Calycidorididae
 Calmidae
 Charcotiidae
 Chromodorididae
 Conualeviidae
 Corambidae
 Coryphellidae
 Cumanotidae
 Cuthonidae
 Dendrodorididae
 Dendronotidae
 Dironidae
 Discodorididae
 Dorididae
 Doridoeididae
 Doridoxidae
 Dotidae
 Dotoidae
 Eubranchidae
 Facelinidae
 Favorinidae
 Fionidae
 Flabellinidae
 Glaucidae
 Gonieolididae
 Goniodorididae
 Gymnodorididae
 Halgerdidae
 Hancockiidae
 Heroidae
 Heterodorididae
 Hexabranchidae
 Janolidae
 Kentrodorididae
 Lomanotidae
 Madrellidae
 Myrrhinidae
 Notaeolidiidae
 Notodorididae
 Onchidorididae
 Phyllidiidae
 Phylliroidae
 Platydorididae
 Polyceratidae
 Polyceridae
 Pseudovermidae
 Rostangidae
 Scyllaeidae
 Spurillidae
 Tergipedidae
 Tethyidae
 Triophidae
 Tritoniidae

Nakensnegler eller nakengjellesnegler er en gruppe marine snegler. Mange arter har vakre og sterke farger. Størrelsen varierer fra 4 mm til 600 mm. Nakensneglene er rovsnegler. De beiter mellom annet på hydroider, mosdyr, lærkoraller og svamper. I Norge er det registrert 85 arter, bl.a. Goniaeolis typica.

Tradisjonelt blir de marine nakensneglene gruppert som en orden.

Eksterne lenker 
 
 ITIS Standard Report: Nudibranchia Besøkt 10. september 2007
 Nudibranchia.no

 
Bløtdyr formelt beskrevet i 1817
Kåven kraftverk

Kåven kraftverk er et vannkraftverk ved Langfjorden i Alta kommune i Troms og Finnmark.

Kraftverket utnytter fallet på 115 meter mellom Kovvannet og havnivå.
Kovvatnet er magasin for verket og reguleres mellom 119 og 99 moh.
Nedbørsfeltet er på 62,6 km², og årlig tilsig er på 68,4 millioner m³.

Det er installert en horisontal francisturbin på 4,5 MW. Midlere årsproduksjon er på 17,8 GWh.

Eier er Alta kraftlag.

Referanser

Kilder
 
 NVE vannkraftdatabase
 Ishavskraft: Kåven kraftverk

Se også
 Alta Kraftlag årsoppgjør 2012

Småkraftverk i Troms og Finnmark
Kraftverk i Alta
Alta Kraftlag
Kraftverk etablert i 1950
Annecy

Annecy er en by og kommune i departementet Haute-Savoie i regionen Auvergne-Rhône-Alpes sørøst i Frankrike. Annecy er hovedstaden i departementet.

Annecy ligger ved nordenden av Annecysjøen, ca. 35 kilometer sør for Genève.

Byen søkte om å få arrangere Vinter-OL 2018, men arrangementet gikk til Pyeongchang.

Byen huser en av verdens største animasjonsfestivaler: Annecy International Animated Film Festival.

Befolkningsutvikling 
Antall innbyggere i kommunen Annecy

Referanser

Eksterne lenker 
 
 Kommunedata INSEE

Byer i Auvergne-Rhône-Alpes
Kommuner i Haute-Savoie
Luigi Beccali

Luigi Beccali (født 19. november 1907 i Milano, død 29. august 1990 i Daytona Beach, Florida) var en italiensk friidrettsutøver.

Fra 1928 til 1931 ble Beccali italiensk mester på 1500 meter fire ganger på rad, og under OL 1932 i Los Angeles vant han gull på 1500 meter, foran briten Jerry Cornes og canadieren Phil Edwards.

I 1933 forbedret han verdensrekorden til Jules Ladoumègue på 1500 meter til 3.49,0. Mot slutten av året satte han også ny verdensrekord på distansen 1000 yards med tiden 2.10,0. I 1934 vant han gull på 1500 meter under det det første EM i friidrett.

Han deltok også under OL 1936 i Berlin, der han tok bronse på distansen, slått av newzealenderen Jack Lovelock og amerikaneren Glenn Cunningham.

Under EM 1938 ble det en ny bronsemedalje, denne gang etter briten Sydney Wooderson og belgieren Joseph Mostert.

OL-medaljer 
 1932  Los Angeles -  Gull i friidrett, 1 500 meter  Italia
 1936  Berlin -  Bronse i friidrett, 1 500 meter  Italia

Eksterne lenker 
 

Personer fra Milano
Italienske mellomdistanseløpere
Olympiske mestere for Italia
Olympiske bronsemedaljevinnere for Italia
Europamestere i friidrett for Italia
EM-bronsemedaljevinnere i friidrett for Italia
Medaljevinnere under Sommer-OL 1932
Deltakere for Italia under Sommer-OL 1932
Friidrettsutøvere under Sommer-OL 1932
Medaljevinnere under Sommer-OL 1936
Deltakere for Italia under Sommer-OL 1936
Friidrettsutøvere under Sommer-OL 1936
Deltakere for Italia under EM i friidrett 1934
Deltakere for Italia under EM i friidrett 1938
Verdensrekordsettere i friidrett